એ સત્ય છે કે ક્ષમા જેવો ઉત્તમ ધર્મ કોઈ નથી. ભગવાન મહાવીરના જીવનનો એક પ્રસંગ છે. કોઈકે તેમને પૂછ્યું, ‘આપનું તત્ત્વજ્ઞાન ગહન છે. એ અમે સમજી શકીએ તેમ નથી. તો એક વાક્યમાં જૈન ધર્મનો સાર કહેશો ?’ ભગવાને કહ્યું, ‘મારું જૈન શાસન એવું કહે છે - જેવું વર્તન તમે બીજા પાસેથી ઇચ્છો છો તેવું વર્તન તમે બીજા સાથે કરો. જે તમને નથી ગમતું એવો આચાર, વિચાર, વ્યવહાર બીજા સાથે ન કરો. તમે જે પણ કંઈ કરવા જાવ, તે પહેલાં એક સેક્ધડ રોકાઈ જાવ, વિચાર કરો, બીજા મારી સાથે આવું વર્તન કરે તો મને કેવું લાગે ? જાગૃતિ રાખો. પળ પળની જાગૃતિ પછી કોઈ પાપ નહીં બંધાય માટે યાદ રાખો :-